Title: ประกาศสำนักงานคณะกรรมการนโยบายรัฐวิสาหกิจ เรื่อง การจัดระบบข้อมูลข่าวสารส่วนบุคคลของสำนักงานคณะกรรมการนโยบายรัฐวิสาหกิจ

ประกาศสำนักงานคณะกรรมการนโยบายรัฐวิสาหกิจ

ประกาศสำนักงานคณะกรรมการนโยบายรัฐวิสาหกิจ
เรื่อง
การจัดระบบข้อมูลข่าวสารส่วนบุคคลของสำนักงานคณะกรรมการนโยบายรัฐวิสาหกิจ[๑]

เพื่อให้เป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคล
โดยจัดให้มีการพิมพ์ในราชกิจจานุเบกษา และตรวจสอบแก้ไขให้ถูกต้องอยู่เสมอ

สำนักงานคณะกรรมการนโยบายรัฐวิสาหกิจเป็นหน่วยงานของรัฐ
และมีข้อมูลข่าวสารส่วนบุคคลตามพระราชบัญญัติข้อมูลข่าวสารของราชการ พ.ศ. ๒๕๔๐
จึงจัดให้มีระบบข้อมูลข่าวสารส่วนบุคคล ดังนี้

๑. ประเภทของบุคคลที่มีการเก็บข้อมูลไว้
๑.๑ ข้าราชการพลเรือนสามัญ
๑.๑.๑ ประเภทบริหารระดับต้น และระดับสูง
๑.๑.๒ ประเภทอำนวยการระดับต้น และระดับสูง
๑.๑.๓ ประเภทวิชาการระดับปฏิบัติการ
ระดับชำนาญการ ระดับชำนาญการพิเศษระดับเชี่ยวชาญ และระดับทรงคุณวุฒิ
๑.๑.๔ ประเภททั่วไประดับชำนาญงาน
๑.๒ ลูกจ้างประจำ
๑.๓ พนักงานราชการ
๑.๔ ลูกจ้างชั่วคราวเงินนอกงบประมาณ

๒. ประเภทของระบบข้อมูลข่าวสารส่วนบุคคล
๒.๑ แฟ้มประวัติ และสมุดประวัติข้าราชการ
ลูกจ้างประจำ พนักงานราชการ และลูกจ้างชั่วคราวเงินนอกงบประมาณ
๒.๒ ก.พ. ๗ ข้าราชการ และลูกจ้างประจำ
๒.๓
ระบบสารสนเทศเพื่อการบริหารงานบุคคลสำหรับข้าราชการ ลูกจ้างประจำและพนักงานราชการ

๓. ลักษณะการใช้ข้อมูลตามปกติ
ใช้ในการบริหารงานบุคคลของกระทรวงการคลัง
และสำนักงานคณะกรรมการนโยบายรัฐวิสาหกิจ

๔. วิธีการขอตรวจดูข้อมูลข่าวสารของเจ้าของข้อมูล
๔.๑ กรอกแบบขอตรวจสอบ ก.พ. ๗ หรือแฟ้มประวัติ
๔.๒ เลขานุการกรม หรือหัวหน้าฝ่ายการเจ้าหน้าที่
หรือผู้ที่ได้รับมอบหมายเป็นผู้พิจารณาอนุมัติ

๕. วิธีการขอให้แก้ไขเปลี่ยนแปลงข้อมูล
๕.๑ จัดทำบันทึกแจ้งการเปลี่ยนแปลงประวัติ
โดยเสนอผู้บังคับบัญชาตามลำดับชั้นเพื่อส่งให้ฝ่ายการเจ้าหน้าที่
สำนักงานเลขานุการกรม บันทึกในแฟ้มประวัติ ก.พ. ๗ และระบบสารสนเทศ
เพื่อการบริหารงานบุคคลของสำนักงานคณะกรรมการนโยบายรัฐวิสาหกิจ
๕.๒ รายการเปลี่ยนแปลง
หรือเพิ่มเติมที่จะต้องแจ้งให้ฝ่ายการเจ้าหน้าที่ สำนักงานเลขานุการกรมทราบ
เพื่อบันทึกใน ก.พ. ๗
๕.๒.๑ การผ่านการอบรม ดูงาน
และการได้รับเครื่องราชอิสริยาภรณ์ โดยแนบสำเนาเอกสารหลักฐานที่เกี่ยวข้อง จำนวน ๑
ชุด
๕.๒.๒ การเพิ่มวุฒิการศึกษา
โดยแนบสำเนาประกาศนียบัตร ปริญญาบัตรและสำเนาแสดงผลการศึกษา (Transcript)
จำนวน ๑ ชุด
๕.๒.๓ การเปลี่ยนชื่อตัว - ชื่อสกุล
โดยแนบสำเนาเอกสารหลักฐานใบเปลี่ยนชื่อตัว - ชื่อสกุล จำนวน ๑ ชุด
๕.๒.๔ การสมรส การหย่า แนบสำเนาใบสำคัญการสมรส
หรือสำเนาใบสำคัญการหย่า จำนวน ๑ ชุด

๖. แหล่งที่มาของข้อมูล
๖.๑ เจ้าของประวัติ
๖.๒ คำสั่งบรรจุ แต่งตั้ง โยกย้าย โอน
๖.๓ คำสั่งเลื่อนขั้นเงินเดือนประจำปี
๖.๔ คำสั่งลงโทษทางวินัย
๖.๕ คำสั่ง ประกาศ หรือหนังสือราชการประเภทอื่น ๆ
ที่ผู้มีอำนาจตามมาตรา ๕๗ หรือผู้ที่ได้รับมอบหมาย อนุมัติ อนุญาต หรือสั่งการ

ประกาศ
ณ วันที่ ๑๕ พฤษภาคม พ.ศ. ๒๕๕๒
อารีพงศ์
 ภู่ชอุ่ม
ผู้อำนวยการสำนักงานคณะกรรมการนโยบายรัฐวิสาหกิจ

ปริยานุช/ผู้จัดทำ
๓๐
กรกฎาคม ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๑๐๐ ง/หน้า ๔๕/๑๖ กรกฎาคม ๒๕๕๒